CELEX: 62019TN0865
Language: lv
Date: 2019-12-18 00:00:00
Title: Lieta T-865/19: Prasība, kas celta 2019. gada 18. decembrī – Nevinnomysskiy Azot un NAK “Azot”/Komisija

24.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 61/53
            
         
      Prasība, kas celta 2019. gada 18. decembrī – Nevinnomysskiy Azot un NAK “Azot”/Komisija
      (Lieta T-865/19)
      (2020/C 61/68)
      Tiesvedības valoda – angļu
      
         Lietas dalībnieki
      
      
         Prasītājas: AO Nevinnomysskiy Azot (Nevinnomyssk, Krievija), AO Novomoskovskaya Aktsionernaya Kompania NAK “Azot” (Novomoskovsk, Krievija) (pārstāvji: E. Gergondet un P. Vander Schueren, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  prasību atzīt par pieņemamu;
               
            
                  —
               
               
                  atcelt apstrīdēto regulu, ciktāl tā attiecas uz prasītājām, un
               
            
                  —
               
               
                  piespriest atbildētājai atlīdzināt tiesāšanās izdevumus, kas prasītājām radušies saistībā ar šo tiesvedību.
               
            
         Pamati un galvenie argumenti
      
      Savā prasības pieteikumā prasītājas lūdz Tiesu atcelt Komisijas Īstenošanas regulu (ES) 2019/1688 (1).
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja, nepareizi konstatēdama eksporta cenu un normālo vērtību, esot pārkāpusi Eiropas Parlamenta un Padomes Regulas (ES) 2016/1036 (2) (turpmāk tekstā – “pamatregula”) 2. panta 1., 9. un 10. punktu un pieļāvusi acīmredzamas kļūdas vērtējumā, un, parastās tirdzniecības aprites konstatāciju balstīdama uz koriģētām ražošanas izmaksām, esot pārkāpusi pamatregulas 2. panta 3., 4. un 5. punktu.
               
            
                  2.
               
               
                  Ar otro pamatu tiek apgalvots, ka atbildētāja, neatbilstoši izvērtēdama ietekmi, kādu imports par dempinga cenām rada uz līdzīgu ražojumu cenām Savienības tirgū, esot pārkāpusi pamatregulas 3. panta 2., 3. un 6. punktu un pieļāvusi acīmredzamas kļūdas vērtējumā, kā arī neesot ievērojusi tiesības uz labu pārvaldību un nediskriminācijas principu.
               
            
                  3.
               
               
                  Ar trešo pamatu tiek apgalvots, ka atbildētāja, neizvērtēdama pārējos zināmos faktorus, kuri kaitē Savienības rūpniecībai un nenodrošinādama, ka šo pārējo faktoru radītais kaitējums netiek attiecināts uz importu par dempinga cenām, esot pārkāpusi pamatregulas 3. panta 7. punktu un 9. panta 4. punktu un pieļāvusi acīmredzamas kļūdas vērtējumā, kā arī neesot ievērojusi tiesības uz labu pārvaldību.
               
            
                  4.
               
               
                  Ar ceturto pamatu tiek apgalvots, ka atbildētāja, nolemdama, ka attiecībā uz prasītāju veikto importu nav piemērojams mazākā maksājuma noteikums, esot pārkāpusi pamatregulas 7. panta 2.a punktu, 9. panta 4. un 5. punktu un 18. panta 1., 4. un 5. punktu un pieļāvusi acīmredzamas kļūdas vērtējumā, kā arī neesot ievērojusi tiesības uz labu pārvaldību un vienlīdzības un nediskriminācijas principus.
               
            
         (1)  Komisijas Īstenošanas regula (ES) 2019/1688 (2019. gada 8. oktobris), ar ko nosaka galīgu antidempinga maksājumu un galīgi iekasē pagaidu maksājumu, kurš noteikts par Krievijas, Trinidādas un Tobāgo un Amerikas Savienoto Valstu izcelsmes urīnvielas un amonija nitrāta maisījumu importu (OV 2019, L 258, 21. lpp.).
      
         (2)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016, L 176, 21. lpp.).